Vermiste tieners: Kim en Awian veilig gevindAwian van Schalkwyk en Kim Swarts Andre Putter, ‘n private speurder, het laat Maandagaand aan Maroela Media bevestig dat die twee vroeër die dag in Johannesburg gevind is. Putter sê Kim en Awian is ongedeerd en veilig terug by hulle ouerhuise. Volgens Putter het ‘n vriend van Kim en Awian deurlopend inligting aan hom verskaf en het hy die twee in ‘n woonstel in Johannesburg gevind. Putter sê die twee het sedert hulle verdwyning daar gebly en is hulle nie na ander provinsies soos aanvanklik vermoed is nie. Putter sê Kim en Awian het oorleef van geld wat hulle saamgeneem het toe hulle weggeloop het. “Ons vermoed ook hulle het gunste en gawes van vreemdelinge af ontvang. Albei is gesond en in ‘n goeie toestand.” Volgens Putter het Kim en Awian se ouers hulle versoek om mekaar voorlopig nie meer te sien nie. “Die ouers sal nou maar op hul eie maniere die situasie hanteer. Dit is in die stadium nog nie duidelik wie se plan dit was om weg te loop en wat hulle daarmee wou bereik nie.” Putter het almal bedank wat met die soektog na Kim en Awian gehelp het. Awian se ouers het hom laas gesien toe hy op Sondag 7 April omstreeks 14:00 sy huis in Doringkloof, Centurion, op sy motorfiets verlaat het. Kim is ook op 7 April laas by haar huis in Amandasig gesien nadat Awian haar opgelaai het. Lees ook: Vermiste tieners: “Terug na die begin” “Vermiste tieners laat geen spoor” – Privaatspeurder Soektog duur voort na vermiste tieners Nog steeds geen teken van vermiste tieners Vermiste tieners steeds soek Ma se boodskap aan vermiste tieners Pretoria-tieners nog soek Wenk ontvang oor PTA-paartjie wat glo saam wegloop ‘Vermiste’ kinders loop glo saam weg